CELEX: 32022D1002
Language: lt
Date: 1655769600000
Title: Tarybos sprendimas (ES) 2022/1002 2022 m. birželio 21 d. dėl pozicijos, kurios Europos Sąjungos vardu turi būti laikomasi 2022 m. birželio 24 d. neeiliniame Energetikos chartijos konferencijos pagal Energetikos chartijos sutartį susitikime

2022 6 27   
               
               
                  LT
               
               
                  Europos Sąjungos oficialusis leidinys
               
               
                  L 168/80
               
            
         TARYBOS SPRENDIMAS (ES) 2022/1002
         2022 m. birželio 21 d.
         dėl pozicijos, kurios Europos Sąjungos vardu turi būti laikomasi 2022 m. birželio 24 d. neeiliniame Energetikos chartijos konferencijos pagal Energetikos chartijos sutartį susitikime
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 194 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Sąjunga Tarybos ir Komisijos sprendimu 98/181/EB, EAPB, Euratomas (1) sudarė Energetikos chartijos sutartį ir ji įsigaliojo 1998 m. balandžio 16 d.;
                  
               
                     (2)
                  
                  
                     pagal Energetikos chartijos sutarties 34 straipsnį Energetikos chartijos konferencija užtikrina, kad būtų pasiekti Energetikos chartijos sutartyje nustatyti tikslai. Ji, vadovaudamasi Energetikos chartijos sutartimi ir jos protokolais, palengvina tinkamų bendrųjų priemonių, kuriomis įgyvendinami Energetikos chartijos principai, koordinavimą;
                  
               
                     (3)
                  
                  
                     numatoma, kad 2022 m. birželio 24 d. įvyksiančiame neeiliniame susitikime Energetikos chartijos konferencija: a) iš dalies pakeis Energetikos chartijos konferencijos darbo tvarkos taisykles, b) panaikins Rusijos Federacijos kaip stebėtojos Energetikos chartijos konferencijoje statusą ir c) sustabdys Energetikos chartijos sutarties laikiną taikymą Baltarusijos atžvilgiu ir Baltarusijos kaip stebėtojos Energetikos chartijos konferencijoje statusą,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi neeiliniame Energetikos chartijos konferencijos pagal Energetikos chartijos sutartį susitikime, vyksiančiame 2022 m. birželio 24 d. Briuselyje, yra tokia:
            
                        a)
                     
                     
                        patvirtinti siūlomą Darbo tvarkos taisyklių 7 taisyklės dalinį pakeitimą;
                     
                  
                        b)
                     
                     
                        remiantis tuo 7 taisyklės daliniu pakeitimu, pritarti Rusijos Federacijos stebėtojos statuso panaikinimui, grindžiamam abiem joje nurodytais pagrindais (principų pažeidimas ir finansinių įsipareigojimų nesilaikymas);
                     
                  
                        c)
                     
                     
                        pritarti Energetikos chartijos sutarties laikino taikymo Baltarusijos atžvilgiu sustabdymui ir Baltarusijos stebėtojos statuso sustabdymui.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 21 d.
            
               
                  Tarybos vardu
               
               
                  Pirmininkas
               
               C. BEAUNE
            
         
         
            (1)  1997 m. rugsėjo 23 d. Tarybos ir Komisijos sprendimas 98/181/EB, EAPB, Euratomas dėl Europos Bendrijų Energetikos chartijos sutarties ir Energetikos chartijos protokolo dėl energijos efektyvumo ir su tuo susijusių aplinkosaugos aspektų sudarymo (OL L 69, 1998 3 9, p. 1).